32006R1944
L 367/23
JURNALUL OFÍCIAL AL UNIUNII EUROPENE
REGULAMENTUL (CE) NR. 1944/2006 AL CONSILIULUI
din 19 decembrie 2006
de modificare a Regulamentului (CE) nr. 1698/2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37 și articolul 299 alineatul (2),
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social European (2),
după consultarea Comitetului Regiunilor,
întrucât:
(1)
Articolul 69 alineatul (6) din Regulamentul (CE) nr. 1698/2005 al Consiliului din 20 septembrie 2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) (3) stabilește totalul alocațiilor anuale din fondurile structurale comunitare pentru fiecare stat membru, iar articolul 70 alineatele (3) și (4) din regulamentul menționat stabilește ratele contribuției FEADR.
(2)
În cadrul financiar adoptat de Consiliul European în decembrie 2005 pentru perioada 2007-2013, plafoanele alocațiilor anuale din fondurile structurale comunitare aplicabile fiecărui stat membru diferă de plafoanele stabilite la articolul 69 alineatul (6) din Regulamentul (CE) nr. 1698/2005.
(3)
În conformitate cu cadrul financiar 2007-2013, s-a alocat Portugaliei suma de 320 milioane EUR, care nu poate face obiectul obligației de cofinanțare națională prevăzută la articolul 70 alineatele (3) și (4) din Regulamentul (CE) nr. 1698/2005.
(4)
Este necesar să se modifice Regulamentul (CE) nr. 1698/2005 în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1698/2005 se modifică după cum urmează:
1.
La articolul 69, alineatul (6) se înlocuiește cu următorul text:
„(6) Comisia se asigură că totalul alocațiilor anuale din FEADR, provenite din FEOGA, secțiunea Orientare, pentru fiecare stat membru, în conformitate cu prezentul regulament, și provenite din FEDER, FC și FSE, în conformitate cu Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune (4), inclusiv contribuția FEDER în conformitate cu Regulamentul (CE) nr. 1638/2006 al Parlamentului European și al Consiliului din 24 octombrie 2006 de stabilire a dispozițiilor generale privind instituirea unui instrument european de vecinătate și de parteneriat (5) și cu Regulamentul (CE) nr. 1085/2006 al Consiliului din 17 iulie 2006 de instituire a unui instrument de ajutor de preaderare (IAP) (6), precum și provenite din Fondul European pentru Pescuit în conformitate cu Regulamentul (CE) nr. 1198/2006 al Consiliului din 27 iulie 2006 privind Fondul European pentru Pescuit (7) nu depășește următoarele limite:
-
pentru statele membre al căror VNB mediu pe cap de locuitor pe perioada 2001-2003 este mai mic de 40 % din media UE-25: 3,7893 % din PIB-ul acestora;
-
pentru statele membre al căror VNB mediu pe cap de locuitor pe perioada 2001-2003 este mai mare sau egal cu 40 %, însă mai mic de 50 % din media UE-25: 3,7135 % din PIB-ul acestora;
-
pentru statele membre al căror VNB mediu pe cap de locuitor pe perioada 2001-2003 este mai mare sau egal cu 50 %, însă mai mic de 55 % din media UE-25: 3,6188 % din PIB-ul acestora;
-
pentru statele membre al căror VNB mediu pe cap de locuitor pe perioada 2001-2003 este mai mare sau egal cu 55 %, însă mai mic de 60 % din media UE-25: 3,5240 % din PIB-ul acestora;
-
pentru statele membre al căror VNB mediu pe cap de locuitor pe perioada 2001-2003 este mai mare sau egal cu 60 %, însă mai mic de 65 % din media UE-25: 3,4293 % din PIB-ul acestora;
-
pentru statele membre al căror VNB mediu pe cap de locuitor pe perioada 2001-2003 este mai mare sau egal cu 65 %, însă mai mic de 70 % din media UE-25: 3,3346 % din PIB-ul acestora;
-
pentru statele membre al căror VNB mediu pe cap de locuitor pe perioada 2001-2003 este mai mare sau egal cu 70 %, însă mai mic de 75 % din media UE-25: 3,2398 % din PIB-ul acestora;
-
dincolo de acest prag, nivelul maxim al transferurilor se reduce cu 0,09 puncte procentuale din PIB pentru fiecare creștere cu 5 puncte procentuale a VNB mediu pe cap de locuitor pe perioada 2001-2003 în raport cu media UE-25.
Calcularea PIB de către Comisie se bazează pe statisticile publicate în aprilie 2005. Pentru fiecare stat membru se aplică în mod individual rata de creștere a PIB-ului național, astfel cum figurează în previziunile elaborate de Comisie în aprilie 2005.
În cazul în care, în 2010, se constată că PIB-ul cumulat al unui stat membru pentru perioada 2007-2009 diferă cu mai mult de ± 5 % față de PIB-ul cumulat estimat în conformitate cu al doilea paragraf, inclusiv din cauza fluctuațiilor cursului de schimb, sumele alocate statului membru respectiv pentru perioada în cauză în conformitate cu primul paragraf se ajustează în consecință. Efectul total net al acestor ajustări, fie că sunt pozitive sau negative, nu poate depăși 3 000 milioane EUR. În orice caz, dacă efectul net este pozitiv, resursele suplimentare totale se limitează la nivelul de subutilizare în raport cu plafoanele de resurse disponibile pentru angajamentele din fondurile structurale și din Fondul de coeziune pentru 2007-2010. Ajustările finale se eșalonează în tranșe egale pe perioada 2011-2013. Pentru a se ține seama de valoarea zlotului polonez pe parcursul perioadei de referință, rezultatul aplicării procentelor prevăzute la primul paragraf se înmulțește, în cazul Poloniei, cu un coeficient de 1,04 pentru întreaga perioadă până la revizuirea menționată în prezentul paragraf.
2.
La articolul 70 se introduce următorul alineat:
„(4a) În anumite situații, alineatele (3) și (4) pot să nu se aplice în cazul Portugaliei pentru suma de 320 milioane EUR.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2006.